rejauldu/bengali-wikipedia huggingface dataset:
ভারতীয় সেনা দিবস প্রতি বছর ১৫ জানুয়ারি তারিখে পালন করা হয়। ১৯৪৯ সালের ১৫ জানুয়ারি তারিখে ভারতীয় সেনার প্রথম কমান্ডার ইন চীফ কন্দনডেরা এম. কারীয়াপ্পা (তখনকার লেফটেনেন্ট জেনারেল) অন্তিম ব্রিটিশ কমান্ডার ইন চীফ  জেনারেল স্যার ফ্রান্সিস বুটচারের থেকে কার্য্যভার গ্রহণ করেছিলেন। পরে তিনি ভারতের ফিল্ড মার্শাল পদে উন্নীত হয়েছিলেন। এই দিবস বিভিন্ন সেনার কার্য্যালয়ের সঙ্গে জাতীয় রাজধানী দিল্লিতে বিভিন্ন অনুষ্ঠান এবং প্যারেড অনুষ্ঠিত করে পালন করা হয়। সেনা দিবস কেন্দ্রীয় ভাবে ইন্ডিয়া গেট-এর কাছে থাকা অমর জওয়ান জ্যোতিতে কেন্দ্রীয় ভাবে উদ্‌যাপন করা হয়। এই দিবস দেশের জন্য নিজের প্রাণ আহুতি দেয়া সকল শহিদ সেনাদের শ্রদ্ধা নিবেদন করতে অনুষ্ঠিত করা হয়। কে. এম. কারীয়াপ্পা ১৯৪২ সালে ইউনিট এটাক কমান্ড দিতে যোগ্য বলে বিবেচিত হওয়া প্রথম ভারতীয় সেনার কর্মচারী ছিলেন।   ইতিহাস ১৯৪৭ সালের ১৫ আগস্ট তারিখে ভারত স্বাধীনতা লাভ করার পরে সমগ্র দেশে দেশ বিভাজন এবং শরণার্থীর আগমনের জন্য এক উত্তপ্ত পরিস্থিতির সৃষ্টি হয়েছিল। এর ফলে ভারতের বিভিন্ন প্রশাসনিক সমস্যা মাথাচাড়া দিয়ে ওঠায় ভারতীয় সেনা এগিয়ে আসে। এরপর দেশ বিভাজনের পর শান্তি শৃঙ্খলা বজায় রাখতে এক বিশেষ কমান্ডের গঠন করা হয়। কিন্তু সেইসময় ভারতীয় সেনার অধ্যক্ষ ব্রিটিশ ছিল। ১৯৪৯ সালের ১৫ জানুয়ারি তারিখে  প্রথমবার  কে. এম. কারীয়াপ্পা স্বাধীন ভারতের প্রথম ভারতীয় সেনা অধ্যক্ষ হন। সেই সময়ে ভারতীয় সেনায় প্রায় দুই লাখ সৈন্য ছিল। তার আগে এই পদের কমান্ডার জেনারেল রয় ফ্রান্সিস বুটচার ছিলেন। তখন থেকে প্রতি বছর ১৫ জানুয়ারি তারিখে সেনা দিবস পালন করা হয়। তথ্যসূত্র  বিষয়শ্রেণী:উদ্‌যাপন বিষয়শ্রেণী:ভারতীয় সেনাবাহিনী বিষয়শ্রেণী:জানুয়ারি উদ্‌যাপন বিষয়শ্রেণী:ভারতের বার্ষিক অনুষ্ঠান
এমি পুরস্কার (ইংরেজি: Emmy Award), যা বেশিরভাগ সময় এমি নামে পরিচিত। এটি টেলিভিশন ভিত্তিক পুরস্কার, যা টেলিভিশন অনুষ্ঠানে উল্লেখযোগ্য অবদান রাখায় প্রদান করা হয়। এটিকে চলচ্চিত্রের একাডেমি পুরস্কার, সঙ্গীতের গ্র্যামি পুরস্কার, এবং মঞ্চের টনি পুরস্কারের সমতুল্য ধরা হয়।BBC Learning English | Emmy awards  এটি টেলিভিশন শিল্পের বিভিন্ন ক্ষেত্রে প্রদান করা হয়, যেমন: বিনোদনধর্মী অনুষ্ঠান, সংবাদ এবং প্রামাণ্যচিত্র অনুষ্ঠান, এবং খেলাধুলা ভিত্তিক অনুষ্ঠান। এছাড়াও বিভিন্ন স্থানভিত্তিকভাবে বিভিন্ন অনুষ্ঠানে সারা বছর জুড়েই এ পুরস্কার প্রদান করা হয়। এই অনুষ্ঠানগুলোর মধ্যে আছে প্রাইমটাইম এমি পুরস্কার, ডেটাইম এমি পুরস্কার প্রভৃতি।  ২০০৪ সালে গালায় অনুষ্ঠিত ৩২তম এমি পুরস্কার প্রদান অনুষ্ঠানে বাংলাদেশি টেলিভিশন চ্যানেল এটিএন বাংলা তাদের অনুষ্ঠান আমরাও পারি-এর জন্য এমি পুরস্কার লাভ করে। ২০১৯ সালে বাংলাদেশের রুবাইয়াত হাবীব ও তার দল এই পুরস্কার লাভ করেন।  তিনটি সম্পর্কিত কিন্তু পৃথক সংগঠন একত্রে এমি পুরস্কার প্রদান করে:  একাডেমি অফ টেলিভিশন আর্টস এন্ড সায়েন্সেস (এটিএস)  ন্যাশনাল একাডেমি অফ টেলিভিশন আর্টস এন্ড সায়েন্সে (এনএটিএস)  ইন্টারন্যাশনাল একাডেমি অফ টেলিভিশন আর্টস এন্ড সায়েন্সেস   অঞ্চল ও সময়ভিত্তিক পুরস্কার   প্রাইমটাইম এমি পুরস্কার - রাতে প্রচারিত টেলিভিশন অনুষ্ঠানের জন্য  ডেটাইম এমি পুরস্কার - দিনে প্রচারিত টেলিভিশন অনুষ্ঠানের জন্য  স্পোর্টস এমি পুরস্কার - খেলাধুলা বিষয়ক টেলিভিশন অনুষ্ঠানের জন্য  নিউজ অ্যান্ড ডকুমেন্টারি এমি পুরস্কার - জাতীয় সংবাদ ও প্রামাণ্যচিত্র বিষয়ক টেলিভিশন অনুষ্ঠানের জন্য  প্রাইমটাইম ইঞ্জিনিয়ারিং এমি পুরস্কার - টেলিভিশনে প্রকৌশল ও প্রযুক্তিগত কাজে অবদানের জন্য  অঞ্চলভিত্তিক এমি পুরস্কার - মার্কিন যুক্তরাষ্ট্রের ২০টি অঞ্চলে আঞ্চলিকভাবে প্রচারিত টেলিভিশন অনুষ্ঠানের জন্য  আন্তর্জাতিক এমি পুরস্কার - মার্কিন যুক্তরাষ্ট্রের বাইরে অন্য কোন দেশে প্রচারিত টেলিভিশন অনুষ্ঠানের জন্য   আরও দেখুন   গোল্ডেন গ্লোব পুরস্কার  ব্রিটিশ একাডেমি টেলিভিশন পুরস্কার   তথ্যসূত্র     বিষয়শ্রেণী:মার্কিন টেলিভিশন পুরস্কার বিষয়শ্রেণী:টেলিভিশন পুরস্কার
উজানচর ইউনিয়ন বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ৪৬টি মৌজার সংখ্যা: ০৯টি মোট জনসংখ্যা: প্রায় ৩৫,৫৭২ জন।   শিক্ষা  শিক্ষা প্রতিষ্ঠান:  সরকারী প্রাথমিক বিদ্যালয়: ১৪টি  উচ্চ বিদ্যালয়: ০২টি  মাদ্রাসা: ০৮টি।   দর্শনীয় স্থান   উজানচর ইউনিয়নের দৃষ্টিনন্দন ব্রীজ ও বর্ষা মৌসুমে বিলের চিত্র   জনপ্রতিনিধি  বর্তমান চেয়ারম্যান: মোঃ গোলজার হোসেন মৃধা। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালহানিফ মোল্লা১৯৪৫-১৯৭২আজগর আলী১৯৭২-১৯৭৪হানিফ মোল্লা১৯৭৪-১৯৮৩কাইমদ্দিন প্রামানিক (ভারপ্রাপ্ত)১৯৮৩-১৯৮৪নাজিরুল ইসলাম১৯৮৪-১৯৮৮জলিল মিয়া১৯৮৮-১৯৯২ডাঃ মোঃ মহসিন১৯৯২-১৯৯৮জলিল মিয়া১৯৯৮-১৯৯৯পলাশ মোল্লা (ভারপ্রাপ্ত)১৯৯৯   আরও দেখুন   রাজবাড়ী জেলা  গোয়ালন্দ উপজেলা   তথ্যসূত্র    বহিঃসংযোগ  ওয়েবসাইট  বিষয়শ্রেণী:গোয়ালন্দ উপজেলার ইউনিয়ন
মহামেডান স্পোর্টিং গ্রাউন্ড (মহামেডান স্পোর্টিং-হাওড়া ইউনিয়ন গ্রাউন্ড নামেও পরিচিত) হল কলকাতা, পশ্চিমবঙ্গের একটি বহু-ব্যবহারের স্টেডিয়াম। এটি বেশিরভাগ ফুটবল ম্যাচের জন্য ব্যবহৃত হয় এবং এটি মূলত মহামেডানের হোম স্টেডিয়াম।Mohammedan Sporting club ground  khelnow.com. Retrieved 1 July 2021 মাটিতে একটি প্রাকৃতিক ঘাসের টার্ফ রয়েছে।  রেডিও এবং টিভির জন্য ধারাভাষ্য বাক্স, প্রেস বক্স এবং শীতাতপ নিয়ন্ত্রিত চেঞ্জিং কক্ষের মতো সুবিধা থাকা স্টেডিয়ামে ১৫,০০০ জন লোক অধিষ্ঠিত হয়।  এটি হাওড়া ইউনিয়নের হোম গ্রাউন্ডও, যা এটি মহামেডানের সাথে ভাগ করে নেয়।  সম্বন্ধে  স্টেডিয়ামের তিন পাশে গ্যালারি এবং চতুর্থ দিকে একটি রেম্পার্ট রয়েছে। উত্তর দিকের গ্যালারিটি সদস্যদের গ্যালারি। পূর্ব দিক এবং দক্ষিণ দিকের গ্যালারিগুলি এখনও একটি অস্থায়ী লোহার কাঠামো দিয়ে তৈরি এবং অ-সদস্য সমর্থকদের জন্য মনোনীত করা হয়েছে। খেলার মাঠটি প্রায় ১০০ x ৬০ মিটার। ক্লাব তাঁবু এবং প্রধান অফিস স্টেডিয়াম সংলগ্ন অবস্থিত। ক্লাব তাঁবুটি বেঞ্চ সহ একটি রক্ষণাবেক্ষণ করা লন নিয়ে গঠিত।  উন্নতি করণ কাজ ২০২৩ সালের জুলাই মাসে দ্বিতীয় পর্যায়ের সংস্কার ও উন্নতির কাজ শুরু হয়।  ফ্লাডলাইট প্রতিষ্থাপন করা  ইলেকট্রনিক স্কোরবোর্ড  আসন সংখ্যা ১৫ হাজার থেকে বাড়িয়ে ২৫ হাজার করা।  'হোয়াইট-ব্ল্যাক' (ক্লাবের হোম কালার) বাকেট চেয়ার দিয়ে সদস্য গ্যালারি উন্নত করা  শীতাতপ নিয়ন্ত্রিত প্রেস রুম  অত্যাধুনিক জিমনেসিয়াম  তথ্যসূত্র  বিষয়শ্রেণী:পশ্চিমবঙ্গের ফুটবল মাঠ বিষয়শ্রেণী:কলকাতার ক্রীড়া স্থান বিষয়শ্রেণী:১৯২৯-এ ভারতে প্রতিষ্ঠিত বিষয়শ্রেণী:১৯২৯-এ প্রতিষ্ঠিত ক্রীড়া মাঠ বিষয়শ্রেণী:ভারতের ২০শ শতাব্দীর প্রতিষ্ঠিত
ফাহমিদা আজিম (জন্ম : ১৯৯৪) পুলিৎজার পুরস্কার বিজয়ী বাংলাদেশি-মার্কিন চিত্র ও অলঙ্করণশিল্পী। চীনা বন্দিশিবির থেকে পালানোর দৃশ্য প্রতিবেদনের অলঙ্করণ আকার জন্য ২০২২ সালে ফাহমিদা পুলিৎজার পুরস্কার পান।   কর্মজীবন  দ্য নিউ ইয়র্কার, সায়েন্টিফিক আমেরিকান, দ্য নিউ ইয়র্ক টাইমস, দ্য ইন্টারসেপ্ট ও এন্টারটেইনমেন্ট উইকলিসহ একাধিক মাধ্যমে তার অলঙ্করণ প্রকাশ হয়। ফাহমিদা ৬ বছর বয়স থেকে মা-বাবার সঙ্গে যুক্তরাষ্ট্রের ভার্জিনিয়ায় বসবাস শুরু করেন। ওয়াশিংটনে সিয়াটলে একটি বেসরকারি কোম্পানিতে গ্রাফিক ডিজাইনার হিসেবে চাকরি করেন।  চীনে উইঘুর নির্যাতন নিয়ে ‘‘যেভাবে একটি চীনা বন্দিশিবির থেকে পালিয়ে এসেছি‘‘ (হাউ আই এসকেপড আ চায়নিজ ইন্টারমেন্ট ক্যাম্প) শিরোনামটির প্রতিবেদনের অলঙ্করণ আকার জন্য ‘অলঙ্করণ প্রতিবেদন ও মন্তব্য‘ বিভাগে পুলিৎজার পুরস্কার বিজয়ী হন।  ফাহমিদা আজিম এর আগে “সামিরা সার্ফ” বইয়ের অলঙ্করণের জন্যে   “গোল্ডেন কাইট” পুরস্কার,  ২০২০ সালে “মুসলিম উইমেন আর এভরিথিংস” এবং ২০২১ সালে “আমিরার পিকশ্চার ডে” গ্রন্থের প্রচ্ছদ অলঙ্করণে পুরস্কার পেয়েছিলেন।   তথ্যসূত্র   বিষয়শ্রেণী:পুলিৎজার পুরস্কার বিজয়ী বিষয়শ্রেণী:মার্কিন চিত্রশিল্পী বিষয়শ্রেণী:জীবিত ব্যক্তি বিষয়শ্রেণী:বাংলাদেশী বংশোদ্ভূত মার্কিন লেখক
কলকাতা প্রমাণ সময় ছিল ১৮৮৪ সালে ব্রিটিশ ভারতে চালু হওয়া ভারতের দুটি সময় অঞ্চলের একটি। মার্কিন যুক্তরাষ্ট্রের রাজধানী ওয়াশিংটন ডি. সি. শহরে অনুষ্ঠিত আন্তর্জাতিক দ্রাঘিমারেখা সম্মেলনে এই অঞ্চলটি স্থাপিত হয়। এই সম্মেলনে স্থির হয়েছিল যে ভারতে দুটি সময় অঞ্চল গঠিত হবে। একটি হবে কলকাতা (৯০ ডিগ্রি পূর্ব দ্রাঘিমারেখা) ও অন্যটি হবে বোম্বাই (বর্তমান মুম্বই, ৭৫ ডিগ্রি পূর্ব দ্রাঘিমারেখা)।  কলকাতা প্রমাণ সময় ভারতীয় প্রমাণ সময়ের চেয়ে চব্বিশ মিনিট এবং বোম্বাই প্রমাণ সময়ের চেয়ে এক ঘণ্টা তিন মিনিট এগিয়ে ছিল। মাদ্রাজ প্রমাণ সময়ের চেয়ে এটি বত্রিশ মিনিট কুড়ি সেকেণ্ড এগিয়ে ছিল। ১৯০৬ সালের ১ জানুয়ারি ভারতীয় প্রমাণ সময় চালু হলেও কলকাতা প্রমাণ সময় কার্যকর থেকেই যায়। ১৯৪৮ সালে ভারতীয় প্রমাণ সময়ের স্বার্থে এই কলকাতা প্রমাণ সময় পরিত্যক্ত হয়।  ব্রিটিশ ভারতে ঊনবিংশ শতাব্দীর শেষাংশে কলকাতা প্রমাণ সময় বিশেষ প্রভাবশালী ছিল। এই সময় ধরেই মহাজাগতিক ও ভৌগোলিক ঘটনাবলি নথিভুক্ত করা হত।Report of the Great Earthquake of 12th June, 1897 - Richard Dixon Oldham - Google BooksThe Asiatic Journal and Monthly Register for British and Foreign India ... - Google Books কথিত আছে, লিটন স্ট্র্যাচের কাকা উইলিয়াম স্ট্রাচে একবার কলকাতায় এসেছিলেন এবং জীবনের বাকি ছাপ্পান্ন বছর তিনি নিজের ঘড়িটিকে কলকাতা প্রমাণ সময়ের সঙ্গে মিলিয়ে রাখতেন। জেমস ক্ল্যাভেল তার কিং র‍্যাট উপন্যাসে দেখিয়েছেন "কলকাতা প্রমাণ সময়" ধরে খবর সম্প্রচারিত হচ্ছে।   আরও দেখুন   বোম্বাই প্রমাণ সময়  মাদ্রাজ প্রমাণ সময়  পোর্ট ব্লেয়ার গড় সময়  ভারতীয় প্রমাণ সময়   পাদটীকা      বিষয়শ্রেণী:ভারতের সময় অঞ্চল বিষয়শ্রেণী:সময় অঞ্চল বিষয়শ্রেণী:কলকাতা বিষয়শ্রেণী:১৮৮৪-এ ভারতে প্রতিষ্ঠিত বিষয়শ্রেণী:কলকাতার ইতিহাস বিষয়শ্রেণী:১৯৪৮-এ ভারতে বিলুপ্ত
টিন হ্যাট () একটি সিকিউরিটি-ফোকাসড জেন্টু লিনাক্স-ভিত্তিক অপারেটিং সিস্টেম। এটার মূল লক্ষ্য একটি নিরাপদ, স্টেবল ও দ্রুত ডেস্কটপ পরিবেশ প্রদান করা, যেটি পুরোটিই র‍্যামে থাকে। টিন হ্যাট সিডি ঈ ইউএসবি ফ্ল্যাশ ড্রাইভ থেকে বুট হয়, তবে এটি সরাসরি বুট ডিভাইস থেকে ক্কন ফাইল সিস্টেমকে মাউন্ট করে না। এর কার্যব্যবস্থার জন্যে, দীর্ঘ বুট সময় লাগলেও, ব্যবহারের স্পিড খুব বেশি।   তথ্যসূত্র   বিষয়শ্রেণী:লিনাক্স ডিস্ট্রিবিউশন
পাংখুয়া (পাংখু বা পাংখোয়া অথবা পাং) একটি কুকি ভাষা যা প্রধানত বাংলাদেশের কুকি উপজাতী জনগোষ্ঠী ব্যবহার করে। পাংখুয়া ভাষাভাষী জনগোষ্ঠী দ্বিভাষী। তারা বাংলায় লেখাপড়া করে। এছাড়া ভারতেও কিছু পাংখুয়া ভাষী জনগণ বাস করে।  উপভাষা পাংখুয়া ভাষায় কথা বলা দুই প্রধান গোষ্ঠী হচ্ছে বিলাইছড়ি এবং কংলাক। এদের শব্দভান্ডারের মধ্যে ৮৮ ভাগ মিল খুঁজে পাওয়া যায়। এজন্য বিলাইছড়ি এবং কংলাককে পাংখুয়া ভাষার উপভাষা বলা হয়।  তথ্যসূত্র  বহিঃসংযোগ Endangered Languages Profile for Panghku  বিষয়শ্রেণী:উপজাতীদের ভাষা
রুমাইসা বিনতে মিলহান (রাঃ) বা উম্মে সুলাইম বিনতে মিলহান(রাঃ) মুহাম্মাদ ﷺ এর একজন মহিলা সাহাবা ছিলেন। যিনি আনাস ইবনে মালিকে(রাঃ)র আম্মা ছিলেন।   নাম ও বংশ পরিচয়  রুমাইসা বিনতে মিলহান এর ডাকনাম উম্মে সুলাইম। আর এ নামেই তিনি প্রসিদ্ধ লাভ করেছেন। এছাড়াও তার আসল নাম সম্পর্কে মতভেদ রয়েছে,সেগুলো হলঃ রুমাইসা, সাহলা, রুমাইলা, মুলাইকা। এর মধ্যে রুমাইসা নাম সবচেয়ে গ্রহণযোগ্য।  উম্মে সুলাইম মদীনার খাজরাজ গোত্রের সম্ভ্রান্ত শাখা আদি বিন নাজ্জার শাখার মেয়ে। তার পিতার নাম মিলহান ইবনে খালিদ এবং মাতার নাম মুলাইকা বিনতে মালিক।   ইসলাম গ্রহণ  মুহাম্মাদ ﷺ মদিনায় হিজরতের পূর্বেই মদিনা থেকে কিছু লোক মক্কায় এসে আকাবার প্রথম শপথ করে মদিনায় ফিরে গেলেই উম্মে সুলাইম ইসলাম গ্রহণ করে মদিনার প্রাথমিক ইসলাম গ্রহণকারীদের অন্তর্ভুক্ত হন।   জীবন বৃত্তান্ত  ইসলাম গ্রহণের পূর্বে প্রথমে মালেক ইবনে নযরের সাথে তার বিবাহ হয়। এই ঘরেই আনাস ইবনে মালিক জন্মগ্রহণ করেন। উম্মে সুলাইম ইসলাম গ্রহণ করায় তার স্বামী মালেক ইবনে নাযর ক্ষুব্ধ হয়ে দেশত্যাগ করে সিরিয়ায় চলে যায় এবং সেখানেই তার মৃত্যু হয়। পরবর্তীতে আবু তালহা আনসারী উম্মে সুলাইমকে বিয়ে করে ইসলাম গ্রহণ করেন।  আবু তালহা আনসারী এই ঘরে আবু উমাইর জন্ম গ্রহণকরেন এবং ছোট অবস্থায়ই অসুস্থ হয়ে মারা যান। পরবর্তীতে আবদুল্লাহ নামে একটি শিশু জন্মগ্রহণ করে।   চারিত্রিক গুণাবলী  উম্মে সুলাইম বিনতে মিলহান একজন যত্নবান ধৈর্যশীল মা ও নারী ছিলেন। তিনি প্রতিবেশীদের খাবার উপকৌঠন পাঠাতে পছন্দ করতেন। তিনি মুহাম্মাদ ﷺ এর পরিবারের জন্যও খাবার পাঠাতেন। ইবাদত ও আল্লাহ্‌ভীতিতে তিনি শেষ জীবন অতিবাহিত করেছেন। তিনি তৎকালীন আরব সমাজে একজন বিজ্ঞ ফকিহ ও হাদিস বর্ণনাকারী নারী ছিলেন।আল্লামা ইবনে আসির তার সম্পর্কে লিখেছেন : তিনি অন্যতম জ্ঞানী মহিলা ছিলেন।   যুদ্ধে অংশগ্রহণ  উম্মে সুলাইম ইবনে মিলহান উহুদ, খায়বার এবং হুনাইন ছাড়াও অনেক যুদ্ধে অংশগ্রহণ করেন। তিনি মশক ভরে পানি আনতেন, আহতদের পানি পান করাতেন, ছাতু গুলিয়ে দিতেন, তীর উঠিয়ে দিতেন এবং প্রয়োজনে চিকিৎসার সরঞ্জাম দিয়ে সহযোগিতা করতেন।   তথ্যসূত্র   বিষয়শ্রেণী:নারী সাহাবা বিষয়শ্রেণী:উহুদ যুদ্ধে অংশগ্রহণকারী সাহাবা বিষয়শ্রেণী:৬৫০-এর দশকে মৃত্যু বিষয়শ্রেণী:৭ম শতাব্দীর আরব ব্যক্তি
থাম্ব| বোম্বে ক্রনিকল ২৬ জানুয়ারী ১৯৩১ বম্বে ক্রনিকল ছিল একটি ইংরেজি ভাষার সংবাদপত্র, যা মুম্বাই (তৎকালীন বোম্বে) থেকে প্রকাশিত হয়েছিল, WorldCat libraries ১৯১০ সালে বিশিষ্ট আইনজীবী স্যার ফেরোজশাহ মেহতা (১৮৪৫-১৯১৫) দ্বারা শুরু হয়েছিল, যিনি পরে ১৮৯০ সালে ভারতীয় জাতীয় কংগ্রেসের সভাপতি হন।, ROLE OF PRESS IN INDIA'S STRUGGLE FOR FREEDOM  এবং ১৮৯৩ সালে বোম্বে লেজিসলেটিভ কাউন্সিলের সদস্য হন। Pherozeshah Mehta জেবি পেটিট মেহতাকে সংবাদপত্রটি চালু করতে সহায়তা করেছিলেন এবং পরে ইন্ডিয়ান ডেইলি মেইল নিয়ন্ত্রণ করেছিলেন।  ১৯১৩ থেকে ১৯১৯ সাল পর্যন্ত এটি বিজি হর্নিম্যান দ্বারা সম্পাদিত হয়েছিল।   এটি ছিল তার সময়ের একটি গুরুত্বপূর্ণ জাতীয়তাবাদী সংবাদপত্র, এবং একটি অস্থির প্রাক-স্বাধীন ভারতের রাজনৈতিক উত্থানের একটি গুরুত্বপূর্ণ ঘটনাক্রম। Propaganda and the Press in the Indian National Struggle, 1920–1947  পত্রিকাটি ১৯৫৯ সালে বন্ধ হয়ে যায়। South Asian Newspapers on Microfilm    তথ্যসূত্র   বিষয়শ্রেণী:১৯১০-এ ভারতে প্রতিষ্ঠিত বিষয়শ্রেণী:মুম্বইয়ের সংবাদপত্র বিষয়শ্রেণী:ভারতের বিলুপ্ত সংবাদপত্র বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:১৯১০-এ প্রতিষ্ঠিত প্রকাশনা বিষয়শ্রেণী:১৯১০-এ প্রতিষ্ঠিত সংবাদপত্র বিষয়শ্রেণী:১৯৫০-এ ভারতে বিলুপ্ত
thumb|300px| নেগেভের জিন ভ্যালিতে এইন আব্দাত thumb|right|100px|ইসরাইলের দক্ষিণ জেলা, প্রায় নেগেভে সঙ্গে সমব্যাপ্ত  নেগেভ (হিব্রু: হেনান, তিব্বেতীয়ান কণ্ঠস্বর: হান-নেবে আরবী: النقب ই-নাকাব) দক্ষিণ ইসরায়েলের একটি মরুভূমি এবং আধা-শুষ্ক জলবায়ু অঞ্চল। অঞ্চলটির বৃহত্তম শহর এবং প্রশাসনিক রাজধানী বেরেসেবা (জনসংখ্যা: ২,০৫,৮১০ জন) অঞ্চলটির উত্তর দিকে অবস্থিত। এর দক্ষিণ প্রান্তে আকাবা উপসাগর এবং  রিসোর্ট শহর ইলাত অবস্থিত। এই এলাকায় ডিমোনা, আরাড এবং মিৎসপের রমন'সহ বেশ কয়েকটি উন্নয়নমূলক শহর রয়েছে, পাশাপাশি রাহাত ও তেল-আস-সাবি ও লক্ষিয়াসহ কয়েকটি ছোট শহরও রয়েছে। রেভিভিম এবং এসডি বোরকার সহ বেশ কয়েকটি কিব্বুতজিম রয়েছে; রাজনীতি থেকে অবসর গ্রহণের পর পরের দিনটি ইসরাইলের প্রথম প্রধানমন্ত্রী ডেভিড বেন-গুরিনের আবাসস্থলে পরিণত হয়।  মরুভূমি নেগেভে বেন-গুরিন বিশ্ববিদ্যালয়টি অবস্থিত, যার অনুষদগুলি ডেসার্ট রিসার্চের জ্যাকব ব্লাস্টেইন ইনস্টিটিউট এবং ডারার্ট স্টাডিজের আলবার্ট কাটজ ইন্টারন্যাশনাল স্কুল উভয়ই এসডির বোকারের পাশে মিদ্রেসেট বেন-গুরিন ক্যাম্পাসে অবস্থিত।  ২০১২ সালের অক্টোবরে, বিশ্ব ভ্রমণ গাইড দ্বারা প্রকাশিত লোনলি প্ল্যানেট ২০১৩ সালের জন্য বিশ্বের শীর্ষ দশটি আঞ্চলিক ভ্রমণের স্থানগুলির তালিকায় দ্বিতীয় স্থানে নেগেভকে মূল্যায়ন করেছে, যা বর্তমানের রূপান্তরকে উন্নয়নের মাধ্যমে উল্লেখ করেছে।   ভূগোল  right|thumb|250px|নাহাল পারান, নেগেভ  নেগেভ মরুভূমি অর্ধেকেরও বেশি ইসরায়েলকে আচ্ছাদিত করে, এর আয়তন প্রায় ১৩,০০০ বর্গ কিলোমিটার (৪,৭০০ বর্গ মাইল) অথবা দেশের ভূমি এলাকার ৫৫%। এটি একটি উল্লিখিত ত্রিভুজ আকৃতি গঠন করে, যার পশ্চিম দিকটি সিনাই উপদ্বীপয়ের মরুভূমির সাথে সংলগ্ন এবং এর পূর্ব সীমানাটি হল আরাবাহ উপত্যকা। নেগেভের বেশ কিছু আকর্ষণীয় সাংস্কৃতিক ও ভূতাত্ত্বিক বৈশিষ্ট্য রয়েছে। বৈশিষ্ট্যগুলির মধ্যে হল তিনটি বিশাল, ক্রাত্হক মখতেশিম (বক্স ক্যানিয়ন)। ক্রাত্হক মখতেশিমগুলি হল মখতেশ রমন, হমখেতেশ হগদোল এবং হাফতেশ হাকাতন।  জলবায়ু  নেগেভ অঞ্চল শুষ্ক (ইলিয়ট একটি বছর মাত্র 24 মিলিমিটার বৃষ্টিপাত করে) সাহারা (পূর্বে ভূমধ্যসাগরীয় ইসরায়েলের পশ্চিমে অবস্থিত) এবং তার অবস্থান ৩১ ডিগ্রী উত্তর কারণে চরম তাপমাত্রা যুক্ত, তবে নেগেভের উত্তরপশ্চিম অংশ আধা-শুষ্ক। স্বাভাবিক বৃষ্টিপাতের মোট পরিমাণ  জুন থেকে অক্টোবর মাধ্যে  শূন্য। তুষার এবং তুষারপাত উত্তর নেগেভের মধ্যে বিরল, এবং তুষারপাত দক্ষিণতম নেগেভের মধ্যে ইলাতয়ের আশেপাশে ঘটেনা। [10]  ইতিহাস thumb|নেগেভ উচ্চ প্লেটোর ক্রমবর্ধমান তিনটি আকরিক প্রজাতির মধ্যে,আকসা প্যাচিসেরাস সবচেয়ে ঠান্ডা প্রতিরোধী  হয়।  যাযাবর  নেগেভ মরুভূমির মধ্যে যাযাবর জীবন শুরু হয়েছিল ৪,০০০ বছর Mariam Shahin. Palestine: A Guide. (2005) Interlink Books.  বা সম্ভবত  ৭,০০০ বছর আগে।   প্রথম শহুরে জনগোষ্ঠীগুলি ২০০০ খ্রিস্টপূর্বাব্দে কনানীয়, অমালেকীয়, আমোরীয়, নাবাটায়েণ এবং ইদোমীয় গোষ্ঠীর সমন্বয়ে গঠিত হয়েছিল।  ১৪০০ থেকে ১৩০০ খ্রিস্টপূর্বাব্দের মধ্যে নেগেভ এবং সিনাই উভয় স্থানের তাম্র খনি এবং ধাতু বিগলনের কৃতিত্ব ফ্যারাওদের মিশরকে কৃতিত্ব দেওয়া হয়।   তথ্যসূত্র  বহিঃসংযোগ  বিষয়শ্রেণী:ইসরায়েলের মরুভূমি বিষয়শ্রেণী:ইসরায়েলের অঞ্চল বিষয়শ্রেণী:হিব্রু বাইবেল অঞ্চল বিষয়শ্রেণী:ইসরায়েলের দর্শনীয় স্থান
বিল ডাকাতিয়া বা ডাকাতিয়া বিল(পশ্চিমা বাহিনীর নদী নামেও পরিচিত) বাংলাদেশের খুলনা জেলার উত্তর-পূর্বাঞ্চলে অবস্থিত একটি নিম্নাঞ্চল।  এই বিল গাঙ্গেয় জোয়ারভাটা বিধৌত বদ্বীপীয় সমভূমির অন্তর্গত। খুলনা মহানগরীর খানজাহান আলী ও আড়ংঘাটা থানা এবং জেলার ডুমুরিয়া ও ফুলতলা এবং যশোরের কেশবপুর, মণিরামপুর ও অভয়নগর উপজেলার অভ্যন্তরের প্রায় ত্রিশ হাজার একর জমি নিয়ে গঠিত বিল ডাকাতিয়া। দেশের দ্বিতীয় বৃহত্তম এ বিলটি আশির দশকে স্থানীয় মানুষের জন্য অভিশাপ হিসাবে দেখা দেয়।   নামকরণ  বাংলাদেশের তিনটি বড় বিলের মধ্যে একটি হচ্ছে বিল ডাকাতিয়া। বাকি দুটি হচ্ছে, চলনবিল ও তামাবিল। প্রচলিত মতে, ডাকাতিয়া বিলের মধ্যে দিয়ে প্রবাহিত নদীতে চলাচলকারী মানুষের মালামাল ডাকাতরা ডাকাতি করে নিতো। এ কারণে এই এলাকাকে ডাকাতপাড়া এবং এই বিলকে ডাকাতিয়া বিল নামে ডাকা হয়।   অবস্থান ও আয়তন  বিলটি খুলনা জেলার ডুমুরিয়া ও ফুলতলা উপজেলার প্রশাসনিক সীমান্তের ৮৯°২০´ পূর্ব থেকে ৪৮°৩৫´ পূর্ব দ্রাঘিমাংশ এবং ২২°৪৫´ উত্তর থেকে ২৩°০০´ উত্তর অক্ষাংশের মধ্যে অবস্থিত। পোল্ডারটির মোট এলাকা প্রায় ১৯,৪৩০ হেক্টর। এর মধ্যে সর্বোচ্চ ৯,০০০ হেক্টর বা মোট এলাকার প্রায় ৫০% স্বাভাবিকভাবে পানির নিচে থাকে।   জলবায়ু  এই অঞ্চলের জলবায়ুর বৈশিষ্ট্য হচ্ছে ভ্যাপসা গরম ও মৃদু শীত। সর্বোচ্চ ও সর্বনিম্ন তাপমাত্রা সাধারণত ২৯° সেলসিয়াস থেকে ৪০° সেলসিয়াস  এবং ৭° সেলসিয়াস  থেকে ২৫° সেলসিয়াসের মধ্যে ওঠানামা করে। এই এলাকায় বাৎসরিক গড় বৃষ্টিপাতের পরিমাণ ১,৭৫০ মিমি। শুকনা মৌসুমে গড় আপেক্ষিক আর্দ্রতার পরিমাণ ৭৫%। স্বাভাবিক অবস্থায় অঞ্চলটি সোলমারি, হামকুরা, হরি, সাল্টা, ভাদ্র ও ভৈরব নদীর পানিতে সিঞ্চিত হয়ে থাকে।   জলাবদ্ধতা  প্রায় সাড়ে ৯ হাজার হেক্টর জমির বিল ডাকাতিয়ায় ৮০’র দশকেও ফসল হতো তিনটি।https://www.channelionline.com/amp/তিন-ফসলী-বিল-ডাকাতিয়া-এখন/ ১৯৮৪ সালে বন্যায় বিল ডাকাতিয়া অঞ্চল প্লাবিত হয়। স্থানীয় অধিবাসীরা সাতক্ষীরা সড়কের শলুয়া এবং আমভিটা বেড়িবাধে আশ্রয় নেয়। দুর্যোগে ৭৬ হাজার একর জমির ফসল নষ্ট হয়। ১২ বছর ধরে জলাবদ্ধতা স্থায়ী হয়।  ১৯৮৮ সালে কৃষক সংগ্রাম সমিতি এবং বিল ডাকাতিয়া অঞ্চলের সাংস্কৃতিক গোষ্ঠী বিশ হাজার লোকের সমন্বয়ে জেলা প্রশাসকের কার্যালয় ঘেরাও করে এই এলাকাকে দুর্গত এলাকা ঘোষণার দাবি জানান। তৎকালীন শাসক এরশাদ সরকার ৬৮ কোটি টাকার প্রকল্প করে গ্রহণ করলেও জলাবদ্ধতা নিরসনে ব্যর্থ হয়। ১৯৯০ সালের ১৮ সেপ্টেম্বর থুকড়া বাজারে মহাসমাবেশের ডাক দিলে সরকার ১৪৪ ধারা জারি করে এবং ১৬০০ পুলিশ মোতায়েন করে। এই বাধা অতিক্রম করে মহাসমাবেশ সফল করে। কৃষক সংগ্রাম সমিতির নেতৃত্বে ১৮ই সেপ্টেম্বর বিল ডাকাতিয়ায় অবাধ জোয়ার ভাটার র্কাযকর কৃষক জনতার আন্দোলন সফল করে। এই দিনটিকে বিল ডাকাতিয়া দিবস হিসেবে পালন করে ডুমুরিয়াবাসী।  পানি উন্নয়ন বোর্ডের (পাউবো) ইমার্জেন্সি অ্যাকশন প্ল্যানের আলোকে ১৯৯২-৯৩ সালে নেয়া হয় খুলনা-যশোর নিষ্কাশন পুনর্বাসন প্রকল্প (কেজেডিআরপি)। এর আগে আরো দুটি প্রকল্প গ্রহণ করা হয়। কিন্তু সরকারি প্রায় প্রতিটি প্রকল্পই ব্যর্থতায় পর্যবসিত হয়। তবে শলুয়া স্লুইচ গেট হতে কৈয়া নদী খনন এবং শলুয়া থেকে বিল ডাকাতিয়ার মাঝখান দিয়ে ফুলতলা উপজেলার জামিরা পর্যন্ত ৮০ ফুট চওড়া খালটি খননের পর থেকেই বিল ডাকাতিয়ার পানি নিষ্কাশন শুরু হয়।   তথ্যসূত্র   বিষয়শ্রেণী:বাংলাদেশের জলাভূমি বিষয়শ্রেণী:খুলনা জেলা বিষয়শ্রেণী:বাংলাদেশের বিল বিষয়শ্রেণী:বাংলাদেশের জলরাশি
কাকনহাট রেলওয়ে স্টেশন বাংলাদেশের রাজশাহী বিভাগের রাজশাহী জেলার একটি রেলওয়ে স্টেশন।   অবস্থান  কাকনহাট রেলওয়ে স্টেশন আব্দুলপুর-পুরনো মালদা লাইনের রাজশাহী-আমনুরা অংশে অবস্থিত।   ইতিহাস  সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে কাকনহাট রেলওয়ে স্টেশন চালু হয়।   পরিষেবা  কাকনহাট রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:  বনলতা এক্সপ্রেস  মহানন্দা এক্সপ্রেস  রাজশাহী এক্সপ্রেস  রাজশাহী কমিউটার ও  লোকাল ট্রেন।   তথ্যসূত্র   বিষয়শ্রেণী:রাজশাহী জেলার রেলওয়ে স্টেশন
আদানি বন্দর ও বিশেষ অর্থনৈতিক অঞ্চল (আদানি পোর্টস অ্যান্ড এসইজেড) হল ভারতের বৃহত্তম বেসরকারি বহু-বন্দর পরিচালনাকারী সংস্থা। এটি সংহত অবকাঠামো কর্পোরেশন আদানি গোষ্ঠীর একটি অংশ। সংস্থাটি আগে মুন্দ্রা পোর্ট অ্যান্ড স্পেশাল ইকোনমিক জোনে লিমিটেড নামে পরিচিত ছিল, নামটি ২০১২ সালের ৬ জানুয়ারি বর্তমান নামে পরিবর্তন করা হয়। এপিএসইজেড মুন্দ্রায় ভারতের বৃহত্তম এসইজেড সহ বন্দরসমূহের একটি বড় নেটওয়ার্কের প্রতিনিধিত্ব করে। এপিএসইজেড-এর বন্দর ব্যবসা হল তার লজিস্টিক ব্যবসার অবিচ্ছেদ্য অংশ এবং এটি ভারতের ১২ টি স্থানে উপস্থিতি রয়েছে।   অবস্থান  সংস্থাটি মুন্দ্রা বন্দরে কার্যক্রম শুরু করে এবং বর্তমানে ভারতে ৬ টি রাজ্য জুড়ে ৪৫ টি বার্থ ও ১৪ টি টার্মিনাল সহ ১০ টি বন্দর পরিচালনা করে।  সহায়ক সংস্থা আদানি লজিস্টিকস লিমিটেডের মাধ্যমে, এপিএসইজেড ৩ টি অভ্যন্তরীণ কনটেইনার ডিপো পরিচালনা করে। অভ্যন্তরীণ কনটেইনার ডিপো তিনটি হল রাজস্থানের কিশানগড়ে, হরিয়ানার পাটলি ও পাঞ্জাবের কিলাই রায়পুরে অবস্থিত। সংস্থাটি ভারতীয় রেলের থেকে বিভাগ ১ লাইসেন্স অর্জন করেছে, যা সমগ্র ভারত জুড়ে পণ্য চলাচলে সহায়তা করে। আদানি লজিস্টিকের মালিকানাধীন ট্রেনসমূহ কোভিড-১৯ লকডাউন চলাকালীন তামিলনাড়ু, কর্ণাটক, পশ্চিমবঙ্গ ও মহারাষ্ট্রে ৬০ লক্ষাধিক নাগরিককের জন্য ৩০,০০০ টন খাদ্যশস্য প্রেরণে ব্যবহৃত হয়।   পুরস্কার ও স্বীকৃতি  সংস্থাটি ২০১৯ সালে প্রথমবার জাতীয় সিএসআর পুরস্কার অনুষ্ঠানে একটি 'সম্মানসূচক বিশেষ উল্লেখ' পুরস্কার লাভ করে। এই পুরস্কারটি অর্থমন্ত্রী নির্মলা সীতারামন ও তাঁর সহকারী অনুরাগ ঠাকুর প্রদান করেন।   পরিবেশগত নিয়ম লঙ্ঘন  গুজরাতের কচ্ছ জেলার মুন্দ্রা পশ্চিম বন্দরের নিকটে এম/এস আদানি বন্দর ও এসইজেড লিমিটেডের জাহাজ ভাঙা সুবিধা পরিদর্শন করার জন্য কেন্দ্রীয় পরিবেশ ও বন মন্ত্রক দ্বারা বিজ্ঞান ও পরিবেশ কেন্দ্রের সুনিতা নারায়ণের নেতৃত্বে একটি কমিটি গঠন করা হয়। কমিটি ১৮ ই এপ্রিল ২০১৩ সালে প্রতিবেদন জমা করে, তাতে ম্যানগ্রোভ ধ্বংস, খাঁড়ি অবরুদ্ধ করা ও অন্যান্য ছাড়পত্রের শর্ত লঙ্ঘনের প্রমাণ পাওয়া যায়। এরপরে, প্রকল্পটির জন্য ২০১৩ সালের ২৯ শে জুলাই একটি গণশুনানি অনুষ্ঠিত হয়, যেখানে মুন্দ্রা মহকুমার টুন্দ্রা গ্রামে প্রকল্পের জন্য ক্ষতিগ্রস্ত চারটি গ্রাম ও আশেপাশের লোকেরা জন শুনানিতে অংশ গ্রহণ করে এবং প্রকল্প ও পরিবেশের উপরে ক্ষতিকর প্রভাব সম্পর্কে প্রশ্ন উত্থান করে। গ্রামবাসীদের কাছ থেকে জিজ্ঞাসিত প্রতিটি প্রশ্নের উত্তর দিয়ে প্রকাশ্য শুনানি সফলভাবে শেষ হয়।   তথ্যসূত্র    বহিঃসংযোগ   বিষয়শ্রেণী:১৯৯৮-এ গুজরাতে প্রতিষ্ঠিত বিষয়শ্রেণী:১৯৯৮-এ প্রতিষ্ঠিত পরিবহন সংস্থা বিষয়শ্রেণী:ভারতে অবকাঠামো বিষয়শ্রেণী:আদানি গোষ্ঠী বিষয়শ্রেণী:নিফটি ৫০ বিষয়শ্রেণী:১৯৯৮-এ প্রতিষ্ঠিত ভারতীয় কোম্পানি বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
রান প্রতি উইকেট অনুপাত () বা রা/উ অনুপাত () হল কোনো ক্রিকেট প্রতিযোগিতায় একই পয়েন্ট প্রাপক দলগুলির মধ্যে পৃথক স্থান দেবার জন্য ব্যবহৃত একটি পদ্ধতি।  এটি কোশেন্ট (ভাগফল) নামেও পরিচিত।  ব্যবহার ২০১৯-২১ আইসিসি বিশ্ব টেস্ট চ্যাম্পিয়নশীপ প্রতিযোগিতায় এটি ব্যবহৃত হয়।  ভারতে রনজি ট্রফি ও দিলীপ ট্রফিতে এটি কোশেন্ট নামে ব্যবহার করা হয়।  অস্ট্রেলিয়ার শেফিল্ড শিল্ড প্রতিযোগিতাতেও এটি কোশেন্ট নামে ব্যবহার করা হয়। এটি ১৯১০-১১ সিজনের চ্যাম্পিয়ন নির্ধারণে ব্যবহৃত হয়। এরপরও অনেকবার এর ব্যবহার হয়েছে। পরে ভগ্নাংশ বোনাস পয়েন্ট পদ্ধতি আসার পর থেকে (২০১৪-১৫ থেকে) এই প্রথা ব্যবহার অযোগ্য হয়ে পরে।  গণনা নিম্নলিখিত পদ্ধতিতে গণনা করা হয়:  উদাহরণস্বরূপ, ভারত বনাম ইংল্যান্ডের কোনো খেলায় ভারত মোট ৫৩৫ রান করে ১৪ উইকেট হারিয়ে। তাহলে ভারতের প্রতি উইকেটে ৩৮.২১৪ রান হয়েছে। যদি ইংল্যান্ড ২০ উইকেট হারিয়ে ৫৩৪ রান করে, তবে তাদের ২৬.৭ রান প্রতি উইকেটে।  ভারতের রান প্রতি উইকেট অনুপাত হবে = ৩৮.২১৪ ÷ ২৬.৭ = ১.৪৩১ ।  ইংল্যান্ডের রান প্রতি উইকেট অনুপাত হবে ঠিক তার অন্যোন্যক। অর্থাৎ = ২৬.৭ ÷ ৩৮.২১৪ = ০.৬৯৯ ।  এর কোনো একক হয়না, এটি একটি মাত্রাহীন রাশি।  ব্যাখ্যা  যদি রা/উ অনুপাত ১ এর থেকে কম হয়, তবে ঐ দলের রান প্রতি উইকেট প্রতিপক্ষের তুলনায় কম। (উপরের উদাহরণ দ্রষ্টব্য)  যদি রা/উ অনুপাত ১ এর থেকে বেশি হয়, তবে ঐ দলের রান প্রতি উইকেট প্রতিপক্ষের তুলনায় বেশি। (উপরের উদাহরণ দ্রষ্টব্য)  যদি রা/উ অনুপাত ১ এর সমান হয়, তবে ঐ দলের রান প্রতি উইকেট প্রতিপক্ষের পুরোপুরি সমান।  এর সাথে বোলিং গড় বা ব্যাটিং গড়ের কোনো সম্পর্ক নেই।  তথ্যসূত্র  বিষয়শ্রেণী:ক্রিকেট পরিভাষা বিষয়শ্রেণী:আইসিসি বিশ্ব টেস্ট চ্যাম্পিয়নশিপ বিষয়শ্রেণী:শেফিল্ড শিল্ড
সাইপ্রাস ছয়টি জেলায় বিভক্ত (; ), যার রাজধানী একই নাম ভাগ করে। জেলাগুলি পৌরসভা ও সম্প্রদায়ের মধ্যে বিভক্ত। সাইপ্রাস জেলাগুলি নীচে সারণিতে তালিকাভুক্ত করা হয়েছে। জেলাজনসংখ্যা (২০১১)সাইপ্রাস পরিসংখ্যানগত পরিষেবা জনসংখ্যার চিত্র  - সমন্বিত মান।আয়তন (কি.মি.)সাইপ্রাস পরিসংখ্যান পরিষেবা শ্রেণীবদ্ধকরণ  - নগরায়ণের ডিগ্রি।ফামাগুস্তা(Αμμόχωστος; Gazimağusa)৪৭,৩৩৮১,৮৯৫.৩কেরেনিয়া(Κερύvεια; Girne)৬৪৩.৯লার্নাকা(Λάρνακα; Larnaka)১৪৫,৩৬৫১,১২০.১লিমাসল(Λεμεσός; Limasol or Leymosun)২৩৯,৮৪২১,৩৯৩.৩নিকোসিয়া(Λευκωσία; Lefkoşa)৩৩৪,১২০২,৭১০.০পাফস(Πάφος; Baf or Gazibaf)৯০,২৯৫১,৩৮৯.৮ দ্রষ্টব্য: উত্তরাঞ্চলীয় সাইপ্রাস নিয়ন্ত্রিত জমিগুলি অঞ্চল পরিসংখ্যানগুলিতে অন্তর্ভুক্ত করা হয়েছে, তবে সেখানে জনসংখ্যা গণনা করা হয়নি। জাতিসংঘের বাফার জোন জনসংখ্যা এবং ক্ষেত্রের আয়তন উভয় পরিসংখ্যানের অন্তর্ভুক্ত। আক্রোটিরি এবং ডেকিলিয়া অঞ্চল পরিসংখ্যানগুলিতে অন্তর্ভুক্ত নয়, তবে সেখানে বসবাসরত অ-সামরিক সাইপ্রিয়ট নাগরিকদের গণনা করা হয়েছিল।   আরো দেখুন    সাইপ্রাসের শহর, শহর ও গ্রামগুলির তালিকা  আইএসও ৩১৬৬-২: সিওয়াই  উত্তর সাইপ্রাস জেলা   তথ্যসূত্র    বর্হিঃলিঙ্ক    সিটিমায়ার্স নিবন্ধ  জিও.ওবনাবার ডটকম- এ সাইপ্রাস   বিষয়শ্রেণী:দেশের প্রথম স্তরের প্রশাসনিক উপবিভাগ বিষয়শ্রেণী:দেশের প্রশাসনিক উপবিভাগের তালিকা বিষয়শ্রেণী:গ্রিক ভাষার লেখা থাকা নিবন্ধ বিষয়শ্রেণী:অবচিত চিত্র সিনট্যাক্স ব্যবহার করা পাতা বিষয়শ্রেণী:সাইপ্রাসের জেলা